3 сӱрем

3 сӱрем (3 июль) — григориан кечышот почеш идалыкын 184-ше (кужемдыме ийлаште — 185-ше) кечыже. Идалык пытыме марте 181 кече кодеш.

 Пайрем да памятный дате-влак 
  — Эрыкан лийме кече.
 , Алтай Республик, Хакасий — Шинчымаш кече.
 , Виргиний — Эмансипаций кече
  — ГИБДД кече.

 Лӱмгече 
 Католик лӱм-влак: Анатолий, Гиацинт, Фома.
 Танле (православный) лӱм-влак: Андрей, Глеб, Инна, Лука, Наум, Римма, Фома.

 Событий-влак 
Тугак ончо: :Категорий:Сӱрем тылзын 3 кечысе событий-влак
 1885 — Карл Бенц шке ыштыме икымше автомобильым испытанийыш луктын.

 Марий тӱняште 
 Тиде кечын Йошкар-Олаште икымше аэроклубым почыныт.
 1944 — Марий радиомеханик техникум почылтын.

 Шочыныт 
Тугак ончо: :Категорий:Сӱрем тылзын 3 кечынже шочшо-влак
 1926 — Нинель Александровна Константинова, Россий Федерацийын сулло артисткыже. Санкт-Петербургышто шочын. Кундемнан моткоч пагалыме артист Георгий Константиновын пелашыже. Тудат Руш академ театрыште актрисылан ӱмыржӧ мучко тыршен: 50 утла рольым устан чоҥен, кудышт коклаште Эдит Пиафын, Гелян, Айседора Дунканын рольыштым поснак палемдыман. Образын койыш-шоктышыжым чон дене шижын модын моштен. Тидлан, мутат уке, калык пагалымашым сулен. 
 1931 — Борис Сергеевич Пушков, марий живописец. Пейзажым сӱретлымыж ден марий сӱрет тӱняште икымше профессионаллан шотлалтеш. «Марий сӱретче» ушемын чолга еҥже. «За молодых!» да «Песня» триптихлан кугыжаныш премий дене палемдалтын. Пашаже-влак Москосо, Ижевскысе, Озаҥысе, Йошкар-Оласе ончерлаште лийыныт.
 1943 — Аркадий Александрович Степанов, Россий Федераций транспортын сулло пашаеҥже.  Шкеже Провой кундем Нуктуж ял гыч. 20 ий наре Звенигово районысо автотранспорт ушемыште автобус виктарышылантыршен, а вара тыштак апшат сомылым шукташ тӱҥалын.
 1949 — Рашида Апатеева, рушла возышо суас серызе, почеламутчо, туныктышо.
 1959 — Ангелина Сионьевна Речкина, мурызо, Марий Эл Республикысе сымыктышын сулло пашаеҥже. Курыкмарий кундемын шочшыжо Бауман лицей пелен «Лира» сымыктыш школым вуйлата.

 Коленыт 
Тугак ончо: :Категорий:Сӱрем тылзын 3 кечынже колышо-влак
 1943 — Йыван Кырла, марий киноактёр да почеламутчо.
 2015 — Юрий Петрович Русанов, марий серызе, тележурналист, диктор, тӱвыра да мер пашаеҥ, Марий Эл Республикысе тӱвыран сулло пашаеҥже (2009), Марий Эл Республикысе Олык Ипай лӱмеш Кугыжаныш самырыктукым премийын лауреатше (1998), М. Шкетан лӱмеш Марий кугыжаныш драме театр директорын алмаштарышыже – Марий самырык театрын вуйлатышыже (2002–2007), Марий Мер Каҥаш вуйлатышын алмаштарышыже (2008–2015), Марий Эл Республикысе Мер палатын йыжъеҥже (2009–2015), М. Шкетан лӱмеш Марий кугыжаныш драме театрын директоржо (2007–2015).

 Калык пале 
 Православийыште таче Мефодийын кечыже палемдат. Пасулаште пулдырчын йӱкшӧ шокта. Шурно шуэш – маныт. Ты кечын калык палымат эскереныт: пӧрт вуйышко тумна толын шинчеш гын – пожарлан. 
 Таче Мланде Юмын ош кече йыр туран савырныме кечыже. Марий-влак тиде кечын игечым эскереныт: таче могай игече шога, тугаяк игечым шудым солымо да уржа-сорла пагытлан вучыман. 

Категорий:3 сӱрем